Obert el termini per a proposar candidats als XIV Premis Ciutadania de l'Eliana  
08 de octubre de 2021

L'Ajuntament ha convocat els XIV Premis Ciutadania Vila de l'Eliana que se celebraran el pròxim 6 de desembre, amb motiu del Dia de la Constitució. Per a això ha obert la fase de proposició de candidats per part dels veïns i veïnes de la localitat, que estarà disponible fins al dimecres 20 d'octubre a través de la web www.lelianaparticipa.es.

Aquests guardons anuals reconeixen a aquelles persones i col·lectius, públics o privats, que hagen destacat de manera rellevant per a contribuir al desenvolupament del concepte de ciutadania en diverses àrees o sectors, entre els quals ha inclòs com a novetat en aquesta edició, la sostenibilitat ambiental. En aquest punt es premiarà la gestió ambiental sostenible, l'ecoeficiència i innovació ambiental, així com les iniciatives, projectes i activitats encaminades a la mitigació i/o adaptació als impactes del canvi climàtic.

D'aquesta manera el jurat triarà entre les propostes de les set categories: Premi Esport, Cultura, Educació, Activitat empresarial o econòmica, Sostenibilitat Ambiental, Trajectòria i rellevància i el Premi Jove al millor expedient acadèmic, única consideració que no se sotmet a votació publica.

El regidor de Participació Ciutadana, Jorge Pérez Comeche, ha animat a elianers i elianeres a realitzar les seues propostes per a reconéixer els mèrits i valors dels qui socialment confereixen sentit a la democràcia com a projecte de vida lliure en comú i ‘construeixen i fan possible una l'Eliana millor’.